ï»¿Nonkungu na Imbulu  

Hapo kale kuliishi mtu maskini na  mkewe. Walikuwa na mtoto mmoja  aliyeitwa Nonkungu.  Nonkungu alikuwa mrembo na  mkarimu. Wazazi wake walimpenda  sana.  
Siku moja, wazazi wa Nonkungu  waliamua aende kuishi kwa mjombake  tajiri aliyeitwa Mtonyama.  Mama alimshonea Nonkungu rinda  akalirembesha kwa shanga. Pia,  alimtengenezea mkufu wa shanga.  
Nonkungu alisafiri hadi akaufikia mto.  Akavuka kwa kukanyaga mawe.  Alipofika upande ule mwingine wa  mto, alikutana na msichana aliyekuwa  amevaa matambara.  
"Unaenda wapi?" yule msichana  mdogo alimwuliza.  "Ninaenda kuishi kwa mjombangu  Mtonyama," Nonkungu alisema.  "Ala! Mtonyama ni mjombangu pia.  Nami ninaenda kumtembelea," yule  msichana akajibu.  Nonkungu na yule msichana  walitembea pamoja.  
Baada ya muda, yule msichana  akasema, "Rinda lako ni zuri na mkufu  wako pia unapendeza. Tafadhali, nipe  nivae nione vile mavazi hayo  yatakavyonikaa."  Nonkungu akavua mkufu wake na  rinda lake akampa yule msichana  mdogo.  
Msichana huyo alipovua matambara  yake na kuvaa nguo za Nonkungu,  Nonkungu aligundua kwamba huyo  msichana alikuwa na mkia!  Sasa alifahamu kuwa yule hakuwa  msichana bali alikuwa jitu.  
Walipotembea kwa muda, Nonkungu  alimwambia, "Tafadhali, nirudishie  mkufu na rinda langu."  Imbulu alijibu, "Acha niendelee kuvaa  hadi tuufikie ule mti."  
Walipofika kwenye mti, Nonkungu  alimwambia Imbulu, "Tafadhali,  nirudishie rinda na mkufu wangu."  "Acha nivae hadi pale kwenye ule  mto."  Nonkungu alikubali kwa woga.  
Hatimaye, waliufikia mto. Kwa mara  nyingine, Nonkungu alimwambia  imbulu, "Tafadhali, nirudishie mkufu  na rinda langu."  Hata hivyo Imbulu alimjibu, "Niruhusu  nivae hadi tuufikie ule mji."  
Walipoufikia mji, Imbulu alimsukuma  Nonkungu nyuma akawaambia  wanawake waliokuwa nje, "Mtazameni  msichana huyu aliyevaa matambara.  Amekuwa akinifuata siku nzima.  Nataka aniondokee."  Nonkungu aliaibika akakimbia na  kujificha.  
Imbulu alienda nyumbani kwa  Mtonyama akasema, "Mimi ndiye  mpwa wako, Nonkungu. Ulivyokuwa  umepanga na wazazi, wamenituma  nije niishi hapa kwako."  Mtonyama alimkaribisha na familia  ikamfurahia sana bila kujua ni imbulu.  Maskini Nonkungu alilala nje akila  chakula cha mbwa.  
Wakati wa mchana Nonkungu  alitembea huku akiimba:  Matatizo, matatizo!  Wazazi walinituma,  Kwa mjomba Mtonyama,  Kakutana na imbulu,  Nguo zangu kachukua,  Matatizo, matatizo!  
Siku moja, ndugu yake Mtonyama  alipokuwa akipita, alisikia wimbo  mtamu kiimbwa. Hakujua aliyekuwa  akiimba.  Aliporudi nyumbani, alimweleza  Mtonyama kuhusu wimbo aliousikia.  Mara moja, Mtonyama alikwenda  naye akausikiliza wimbo kwa makini.  Akatafuta mpaka akamwona  Nonkungu.  
Nonkungu alimweleza kwamba  Imbulu alichukua nguo zake maridadi  akambadilishia na matambara.  Mtonyama alimchukua akampeleka  nyumbani akamficha. Mtonyama  alijua jinsi angefanya kumwadhibu  imbulu.  
Mtonyama alikuwa amesikia kwamba  mkia wa imbulu ulipenda maziwa  sana. Hangeyapita maziwa bila mkia  kunywa kidogo.  Kwa hivyo, aliwaambia wafanyakazi  wake walichimbe shimo refu na  kulijaza na maziwa lala.  Kisha aliwaita wasichana wote wa  kijijini kwa mashindano ya kuliruka lile  shimo.  
Imbulu aliogopa. Hakutaka kuliruka  lile shimo. Alijua mkia wake  ungetamani maziwa lala. Alijificha,  akaufunga mkia wake, akiukazia  kwenye mwili wake kabisa.  Baadaye alijiunga na wasichana  wengine kuliruka shimo.  
Wasichana waliliiruka shimo mmoja  baada ya mwingine.  Ilipokuwa zamu ya Imbulu, alijaribu  kuruka juu ya shimo lakini mkia wake  ulifunguka ukamvuta chini, chini, chini  kwenye shimo la maziwa lala.  
Wakati imbulu alipokuwa akitapatapa  ndani ya maziwa lala, walikimbia na  kuliliziba lile shimo kwa udongo. Na  huo ndio uliokuwa mwisho wa imbulu.  Naye Nonkungu aliishi na mjombake  Mtonyama kwa furaha na starehe kwa  miaka mingi.  Na huo ndio mwisho wa hadithi.  

You are free to download, copy, translate or adapt this story and use the illustrations as long as you attribute in the following way:  Nonkungu na Imbulu  Author - Alan Kenyon and Viv Kenyon  Translation - Mutugi Kamundi  Illustration - Wiehan de Jager  Language - Kiswahili  Level - Longer paragraphs  Â© African Storybook Initiative, 2014 2014  Creative Commons: Attribution 4.0  Source www.africanstorybook.org 

Question: Mjombake Nonkungu aliitwaje?
Answer: Mtonyama